Մաժա Եզերցա

Մաժա Եզերցա (), լեռ է Դինարյան բարձրավանդակում, Ալբանիայի երկրորդ և Բալկանների յոթերորդ բարձր լեռն է։ Բարձրությունը կազմում է 2694 մ։ Այն Եվրոպական մայրցամաքի 28-րդ ամենաբարձր լեռնային գագաթն է։

Մաժա Եզերցան գտնվում է Ալբանական Ալպերում։ Գագաթից հյուսիս, որոշ շրջաններից բացի, կրաքարային լեռնազանգվածը մտնում է Թեթ և Վալբոնայի հովիտ ազգային պարկերի կազմի մեջ։ Այն կարելի է բարձրանալ հյուսիսային հատվածից, և ալպինիստներից շատերը գալիս են Չեռնոգորիայի Գուսինջի քաղաքից, ինչպես նաև Թեթի կողմից։

Լեռը գտնվում է 5 կմ հեռավորության վրա Չեռնոգորիայի սահմանից, Վալբոնայի հովիտից արևելք և Շալա հովտից արևմուտք։ Գագաթից հյուսիս տեղակայված են մի քանի լեռնային լճեր։

Անվանում 

Մաժա Եզերցան (Maja Jezercë) ալբաներեն անվանումն է, որը ծագում է սլավոնական բառից, ավելի ստույգ Սերբախորվաթերեն jezero ("լիճ") և ալբաներեն maja ("լեռնագագաթ") բառերից։ Սլավոնական լեզուներում, այդ թվում Սերբախորվաթերենում և Բուլղարերենում Եզերցա նշանակում է լճի գագաթնակետ։

Տեղագրություն 

Եզերցան մեծածավալ ժայռոտ գագաթնակետ է դոլոմիտյան կրաքարից կազմված։ Այնտեղ գրեթե չկա բուսականություն:Հյուսիսից, երևելքի և արևմուտքի լեռան գագաթը զառիթափ է և շրջապատված է սառցադաշտերով, որոնք նախկինում ավելի ընդարձակ էին, քան այսօր։ Այսօր հյուսիսային զառիթափը կոչվում է Բունի Եզերեց, որի բարձրությունը կազմում է 1980 մ։

Պատկերասրահ

Ծանոթագրություններ 

Ալբանիայի լեռներ
Ալբանիայի ազգային պարկեր